Kesken vaalikampanjansa Rybkin katosi, oltuaan kävelyllä vaimonsa kanssa Moskovan keskustassa Arbatin kävelykadulla 5. helmikuuta 2004. Vain päivää ennen katoamistaan Rybkin oli syyttänyt Putinia osallisuudesta Moskovan kerrostaloräjäytyksiin. Rybkin löydettiin viisi päivää myöhemmin Ukrainan pääkaupungista Kiovasta, missä hän naisten aurinkolasit kasvoillaan mutisi haastattelijoille jotain sekavaa. Rybkinin tunteneet ihmiset eivät olleet uskoa näkemäänsä ja kuulemaansa.